text: শাবাকা পাথর (অপর নাম: শাবাকো পাথর) একটি প্রাচীন মিশরীয় ধর্মীয় লিপি-সম্বলিত প্রত্নবস্তু। এটি মিশরের পঞ্চবিংশ রাজবংশের সমসাময়িক।
  
  একটি নাতিদীর্ঘ ভূমিকা ও পরিশিষ্ট সারসংক্ষেপ সহ লিপিটি দু’টি প্রধান ভাগে বিভক্ত। প্রথম ভাগের বিষয়বস্তু হোরাসের মাধ্যমে পিতাহ্ কর্তৃক উচ্চ ও নিম্ন মিশরের রাজনৈতিক ঐক্যবদ্ধকরণ এবং দ্বিতীয় ভাগটি হল "মেমফিসীয় ধর্মতত্ত্ব" বা "মেমফিসীয় নাটক" নামে পরিচিত একটি সৃষ্টি উপাখ্যান, যার মাধ্যমে পিতাহ্কে দেবতা সহ সকল বস্তুর স্রষ্টা হিসেবে প্রতিষ্ঠা দান করা হয়েছিল।
  
  এই লিপিটিতে উল্লেখ করা হয়েছে যে, মেমফিস শহরেই মিশরকে ঐক্যবদ্ধ করা হয়েছিল। লিপিটিতে আরও বলা হয়েছে যে, ওসাইরিসের মৃতদেহ নদীতীরে ভেসে এলে তাঁকে এই শহরেই সমাধিস্থ করা হয়।
  
  পরবর্তী বছরগুলিকে পাথরটিকে সম্ভবত একটি জাঁতাকল হিসেবে ব্যবহার করা হয়েছিল,  যার ফলে এটির গায়ে উৎকীর্ণ চিত্রলিপিগুলি ক্ষতিগ্রস্থ হয়। পররবর্তীকালে অন্যান্য ইচ্ছাকৃত ক্ষতিসাধনের ফলেও উৎকীর্ণ লিপিগুলি আরও অস্পষ্ট হয়ে যায়।
  
  তথ্যসূত্র
  
  উল্লেখপঞ্জি
  
  বহিঃসংযোগ 
   The Shabaka Stone, translation from An introduction to the history and culture of Pharaonic Egypt (preserved at Archive.org)
  
  বিষয়শ্রেণী:প্রাচীন মিশরীয় কেন্দ্রস্তম্ভ
title: শাবাকা পাথর